CONVENIO COLECTIVO DO PERSONAL LABORAL DO CONCELLO DE CERDEDO
XUNTA DE GALICIA — CONSELLERÍA DE TRABALLO E BENESTAR — Servizo de Traballo e Economía Social (Convenios, 31/07/2015)

Despois de examinado o Acordo da Comisión Negociadora polo que se aproba o texto do convenio colectivo para o persoal laboral do Concello de Cerdedo, subscrito en representación da parte económica, por unha representación do Concello e da parte social polo delegado de persoal en data 19.03.2015, e ratificado polo Pleno do Concello o 27 de abril de 2015. Primeiro.—Dito Convenio foi presentado na Xefatura Territorial de Vigo en data 8 de xullo de 2015. Segundo.—Que no mesmo non se aprecia ningunha infracción da legalidade vixente e as súas cláusulas non conteñen estipulacións en prexuízo de terceiros. Primeiro.— Que o artigo 90.2 y 3 do Real Decreto Lexislativo 1/1995, de 24 de marzo, do Estatuto dos Traballadores, outorga facultades a Autoridade laboral competente en orden ao rexistro, publicación, depósito e notificación dos Acordos Colectivos pactados no ámbito da súa competencia. Segundo.— Real Decreto 713/2010, de 28 de mayo, sobre Rexistro e Depósito dos convenios e acordos colectivos de traballo. Terceiro.— Real decreto 2412/82, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, Esta xefatura territorial, Primeiro.— Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia, creado mediante Orde do 29 de outubro de 2010 (DOG nº 222, do 18.11.2010). Segundo.— Dispoñer a súa publicación no Boletín Oficial da Provincia. Terceiro.— Ordenar a notificación desta Resolución á Mesa Negociadora do mesmo. As disposicións e acordos que emanan deste Convenio Colectivo serán de aplicación ao personal laboral fixo e ao personal temporal contratado en réxime de dereito laboral. a) Entrada en vigor: O presente Convenio Colectivo entrará en vigor ao día seguinte da súa publicación no Boletín Oficial da Provincia. b) Vixencia e denuncia: O Convenio terá vixencia ata o 31 de decembro de 2.016, prorrogándose desde entonces automáticamente por períodos anuais, salvo que fose denunciado por calquera das partes por escrito, con dous meses de antelación á data de vencemento do período inicial ou de calquera das prórrogas, e coa expresión das materias obxeto de denuncia. c) Prórroga: Denunciado o Convenio, e ata tanto non se logre un novo expreso, manterase en vigor o anterior en todo o seu contido normativo. O presente Convenio ten por obxecto regular e establecer as normas de desenvolvemento das relacións de traballo do personal laboral do Concello de Cerdedo. O Convenio ten un carácter mínimo necesario e indivisible a todos os efectos, no senso de que as condicións pactadas no mesmo constitúen un todo orgánico unitario, e a efectos da súa aplicación práctica serán consideradas global e conxuntamente, vinculando á totalidade. Si se produxese algunha alteración nas disposicions legais de aplicación xeral que incrementasen as retribucións ou mellorasen as condicións sociais ou de emprego pactadas no presente Convenio Colectivo, procederase a revisar o pactado aplicando de inmediato as condicións máis favorables para o personal. As disposicions que contén este Convenio aplicaranse con preferencia a calquera outra. Como dereito supletorio para o non previsto neste Convenio estarase ao establecido nas disposicións de carácter xeral para a función pública e laboral, e demais lexislación concordante e complementaria. As partes asinantes do presente Convenio comprométense á aplicación directa do mesmo e a non promover actuacións que poidesen supoñer modificacións das condicións pactadas. Dentro do mes seguinte á aprobación deste Convenio será constituida unha Comisión Paritaria Mixta de seguemento, interpretación e desenvolvemento, no seu caso, das normas contidas no presente Convenio. Estará constituida por dous membros en representación do Concello e por dous membros en representación dos traballadores. Reunirase cantas veces sexan precisas, previa petición dalgunhas das partes, que o comunicará a outra por escrito indicando o asunto ou asuntos a tratar, nun prazo que non superará os 15 días dende que se efectúe dita comunicación. As partes compoñentes da Comisión Paritaria comprométense a utilizar a vía do diálogo e a negociación antes de adoptar medidas disciplinarias ou de conflicto colectivo. O Goberno Municipal comprométese a confeccionar copias do presente Convenio e facilitalas ao personal laboral.1.—Establécese unha xornada laboral de trinta e sete horas con trinta minutos semanais para todo o personal.2.—O horario laboral, con carácter normal, desenvolverase en turno de mañán de luns a venres. A Comisión Paritaria Mixta será consultada á hora de fixar os horarios e xornadas laborais daqueles servizos ou dependencias con horario distinto ao normal.1.—O calendario laboral normal será o aprobado polas administracións competentes, e expoñerase nos taboleiros de anuncios do personal.1.—O personal laboral terá dereito ao disfrute dun período de vacacións anuais, que non serán renunciables nin sustituibles por compensación económica que deberán disfrutarse dentro do ano natural e ata o quince de xaneiro do ano seguinte. Terán unha duración de un mes ou vintedous días hábiles (excepto sábados) ou a parte proporcional segundo o tempo de contrato, e disfrutaranse preferentemente entre os meses de xuño e setembro (ámbolos dous inclusive). 2.—O calendario anual de vacacións expoñerase nos taboleiros de anuncios antes do 30 de abril de cada ano, e deberá ser negociado na Comisión Paritaria.3.—O calendario de vacacións poderá ser modificado con carácter individualizado, previa solicitude dos interesados, sempre que non exista oposición fundamentada en razóns obxectivas do servizo, e non se afecte a intereses de terceiros no ámbito dos turnos establecidos.4.—O personal laboral terá dereito a 6 días de libre disposición para asuntos propios sen necesidade de xustificación dos motivos da sua utilización. Establécense os permisos e licenzas que estén previstos na lexislación vixente. Determínanse con carácter xeral os seguintes permisos: a) Por falecemento, accidente ou enfermidade grave dun familiar dentro do primer grado de consanguinidade ou afinidade, tres días hábiles cando o suceso se produza na misma localidade, e cinco días hábiles cando sexa en distinta localidade. Cando se trate do falecemento, accidente ou enfermidade grave dun familiar dentro do segundo grado de consanguinidade ou afinidade, o permiso será de dous días hábiles cando se produza na mesma localidade e de catro días hábiles cando sexa en distinta localidade. b) Por traslado de domicilio sen cambio de residencia, un día. c) Para realizar funcións sindicais ou de representación do persoal, nos términos que se determine. d) Para concurrir a exámenes finais e demáis probas definitivas de aptitude, durante os días da súa celebración. e) Para a realización de exámenes prenatais e técnicas de preparación ao parto polas funcionarias embarazadas. f) Por lactancia dun fillo menor de doce meses terá dereito a unha hora de ausencia do traballo que poderá dividir en dúas fraccións. Este dereito poderá substituírse por unha reducción da xornada normal en media hora ao inicio e ao final da xornada ou, nunha hora ao inicio ou ao final da xornada, coa mesma finalidade. Este dereito poderá ser exercido indistintamente por un ou outro dos proxenitores, no caso de que ambolos dous traballen. Igualmente a funcionaria poderá solicitar a substitución do tempo de lactancia por un permiso retribuido que acumule en xornadas completas o tempo correspondente. Este permiso incrementaráse proporcionalmente nos casos de parto múltiple. g) Por nacemento de fillos prematuros ou que por calquera outra causa deban permanecer hospitalizados a continuación do parto, a funcionaria ou o funcionario terá dereito a ausentarse do traballo durante un máximo de dúas horas diarias percibindo as retribucións íntegras. Asimesmo, terán dereito a reducir a súa xornada de traballo ata un máximo de dúas horas, coa diminución proporcional das súas retribucións. h) Por razóns de garda legal, cando o funcionario teña o coidado directo dalgún menor de doce anos, de persoa maior que requira especial dedicación, ou dunha persoa con discapacidade que non desempeñe actividade retribuída, terá dereito á reducción da súa xornada de traballo, coa diminución das súas retribucións que corresponda. Terá o mesmo dereito o funcionario que precise encargarse do coidado directo dun familiar, ata o segundo grado de consanguinidade ou afinidade, que por razóns de idade, accidente ou enfermidade non poida valerse por sí mesmo e que non desempeñe actividade retribuída. i) Por ser preciso atender o coidado dun familiar de primer grado, o funcionario terá dereito a solicitar unha reducción de ata o cincuenta por cento da xornada laboral, con carácter retribuído, por razóns de enfermidade moi grave e polo prazo máximo dun mes. Se houbera máis dun titular deste dereito polo mesmo feito causante, o tempo de disfrute desta reducción poderáse prorratear entre os mesmos, respetando en todo caso, o prazo máximo dun mes. j) Por tempo indispensable para o cumprimento dun deber inexcusable de carácter público ou persoal e por deberes relacionados coa conciliación da vida familiar e laboral. k) Por asuntos particulares, seis días ao ano. l) Por matrimonio, quince días En todo caso concederánse os seguintes permisos coas correspondentes condicións mínimas: a) Permiso por parto: terá unha duración de dezaséis semanas ininterrumpidas. Este permiso ampliaráse en dúas semanas máis no suposto de discapacidade do fillo e, por cada fillo a partir do segundo, nos supostos de parto múltiple. O permiso distribuiráse a opción da funcionaria sempre que seis semanas sexan inmediatamente posteriores ao parto. En caso de falecemento da nai, o outro proxenitor poderá facer uso da totalidade ou, no seu caso, da parte que reste de permiso. Non obstante o anterior, e sen prexuízo das seis semanas inmediatas posteriores ao parto de descanso obrigatorio para a nai, no caso de que ambolos dous proxenitores traballen, a nai, ao iniciarse o período de descanso por maternidade, poderá optar por que o outro proxenitor disfrute dunha parte determinada e ininterrumpida do período de descanso posterior ao parto, ben de forma simultánea ou sucesiva co da nai. O outro proxenitor poderá seguir disfrutando do permiso de maternidade inicialmente cedido, anque no momento previsto para a reincorporación da nai ao traballo ésta se atope en situación de incapacidade temporal. Nos casos de disfrute simultáneo de periodos de descanso, a suma dos mesmos non poderá exceder das dezaseis semanas ou das que correspondan en caso de discapacidade do fillo ou de parto múltiple. Este permiso poderá disfrutarse a xornada completa ou a tempo parcial, cando as necesidades do servizo o permitan, e nos termos que regulamentariamente se determinen. Nos casos de parto prematuro e en aqueles en que, por calquera outra causa, o neonato deba permanecer hospitalizado a continuación do parto, este permiso ampliaráse en tantos días como o neonato se atope hospitalizado, cun máximo de trece semanas adicionais. Durante o disfrute deste permiso poderáse participar nos cursos de formación que convoque a Administración. b) Permiso por adopción ou acollemento, tanto preadoptivo como permanente ou simple: terá unha duración de dezaseis semanas ininterrumpidas. Este permiso ampliaráse en dúas semanas máis no suposto de discapacidade do menor adoptado ou acollido e por cada fillo, a partir do segundo, nos supostos de adopción ou acollemento múltiple. O cómputo do prazo contarase a elección do funcionario, a partir da decisión administrativa ou xudicial de acollemento ou a partir da resolución xudicial pola que se constitúa a adopción sen que en ningún caso un mesmo menor poida dar dereito a varios períodos de disfrute deste permiso. No caso de que ambolos dous proxenitores traballen, o permiso distribuiráse a opción dos interesados, que poderán disfrutalo de forma simultánea ou sucesiva, sempre en periodos ininterrumpidos. Nos casos de disfrute simultáneo de periodos de descanso, a suma dos mesmos non poderá exceder das dezaseis semanas ou das que correspondan en caso de adopción ou acollemento múltiple e de discapacidade do menor adoptado ou acollido. Este permiso poderá disfrutarse a xornada completa ou a tempo parcial, cando as necesidades de servizo o permitan, e nos termos que regulamentariamente se determine. Se fora necesario o desprazamento previo dos proxenitores ao país de orixe do adoptado, nos casos de adopción ou acollemento internacional, terase dereito, ademáis, a un permiso de ata dous meses de duración, percibindo durante este periodo exclusivamente as retribucións básicas. Con independencia do permiso de ata dous meses previsto no párrafo anterior e para o suposto contemplado en dito párrafo, o permiso por adopción ou acollemento, tanto preadoptivo como permanente ou simple, poderá iniciarse ata catro semanas antes da resolución xudicial pola que se constitúa a adopción ou a decisión administrativa ou xudicial de acollemento. Durante o disfrute deste permiso poderáse participar nos cursos de formación que convoque a Administración. Os supostos de adopción ou acollemento, tanto preadoptivo como permanente ou simple, previstos neste artigo serán os que así se establezan no Código Civil ou nas Leis civís das Comunidades Autónomas que os regulen, debendo ter o acollemento simple unha duración non inferior a un ano. c) Permiso de paternidade por nacemento, acollemento ou adopción dun fillo: terá unha duración de quince días, a disfrutar polo pai ou o outro proxenitor a partir da data do nacemento, da decisión administrativa ou xudicial de acollemento ou da resolución xudicial pola que se constitúa a adopción. Este permiso é independente do disfrute compartido dos permisos contemplados nos apartados a) e b). Nos casos previstos nos apartados a), b), e c) o tempo transcurrido durante o disfrute destos permisos computaráse como de servizo efectivo a todos os efectos, garantíndose a plenitude de dereitos económicos da funcionaria e, no seu caso, doutro proxenitor funcionario, durante todo o periodo de duración do permiso, e, no seu caso, durante os periodos posteriores ao disfrute deste, se dacordo coa normativa aplicable, o dereito a percibir algún concepto retributivo se determina en función do periodo de disfrute do permiso. Os funcionarios que fixeran uso do permiso por parto ou maternidade, paternidade e adopción ou acollemento terán dereito, unha vez finalizado o periodo de permiso, a reintegrarse ao seu posto de traballo en termos e condicions que non lles resulten menos favorables ao disfrute do permiso, así como a beneficiarse de calquera mellora nas condicions de traballo ás que houberan podido ter dereito durante a súa ausencia. d) Permiso por razón de violencia de xénero sobre a muller funcionaria: as faltas de asistencia das funcionarias víctimas de violencia de xénero, totais ou parcias, terán a consideración de xustificadas polo tempo e nas condicions en que así o determinen os servizos sociais de atención ou de saude segundo proceda. Asimesmo, as funcionarias víctimas de violencia sobre a muller, para facer efectiva súa protección ou seu dereito de asistencia social integral, terán dereito á reducción da xornada con diminución proporcional da retribución, ou a reordenación do tempo de traballo, a través da adaptación do horario, da aplicación do horario flexible ou doutras formas de ordenación do tempo de traballo que sexan aplicables, nos termos que para estos supostos estableza a Administración Pública competente en cada caso. e) Permiso por coidado de fillo menor afectado por cáncer ou outra enfermidade grave: o funcionario terá dereito, sempre que ambolos dous proxenitores, adoptantes ou acolledores de carácter preadoptivo ou permanente traballen, a unha reducción da xornada de traballo de alomenos a metade da duración daquela, percibindo as retribucions íntegras con cargo aos presupostos do órgano ou entidade donde veña prestando seus servizos, para o coidado, durante a hospitalización e tratamento continuado, do fillo menor de idade afectado por cáncer (tumores malignos, melanomas ou carcinomas) ou por calquera outra enfermidade grave que implique un ingreso hospitalario de larga duración e requira a necesidade do seu coidado directo, continuo e permanente acreditado polo informe do servizo Público de Saúde ou órgano administrativo sanitario da Comunidade Autónoma ou, no seu caso, da entidade sanitaria concertada correspondente e, como máximo, ata que o menor cumpra os 18 anos. Cando concurran nambos proxenitores, adoptantes ou acolledores de carácter preadoptivo ou permanente, polo mesmo suxeto e feito causante, as circunstancias necesarias para ter dereito a este permiso ou, no seu caso, poidan ter a condición de beneficiarios da prestación establecida para este fin no Réxime da Seguridade Social que lles sexa de aplicación, o funcionario terá dereito á percepción das retribucions íntegras durante o tempo que dure a reducción da súa xornada de traballo, sempre que o outro proxenitor, adoptante ou acolledor de carácter preadoptivo ou permanente, sen prexuizo do dereitro á reducción de xornada que lle corresponda, non cobre as súas retribucions íntegras en virtude deste permiso ou coma beneficiario da prestación establecida para este fin no Réxime da Seguridade Social que lle sexa de aplicación. En caso contrario, só se terá dereito á reducción de xornada, coa conseguinte reducción de retribucions. O Concello de Cerdedo, en virtud e da dispoñibilidade orzamentaria e de acordo coa lexislación vixente, poderá dotar, no seu orzamento anual, unha partida para o financiamento de gastos de natureza social e sanitaria para todo o seu personal. A dotación desta partida será obxeto de negociación na Mesa Xeral de Negociación. A proposta de asignación individualizada do importe desta partida realizarase pola Comisión Paritaria. O personal poderá ser sancionado pola comisión das faltas tipificadas na lexislación vixente.1. Por razón das faltas cometidas poderán imporse as seguintes sancions: a) Separación do servizo dos funcionarios, que no caso dos funcionarios interinos comportará a revocación do seu nomeamento, e que só poderá sancionar a comisión de faltas moi graves. b) Despido disciplinario do persoal laboral, que só poderá sancionar a comisión de faltas moi graves e comportará a inhabilitación para ser titular dun novo contrato de traballo con funcions similares ás que desempeñaban. c) Suspensión firme de funcions, ou de emprego e soldo no caso do persoal laboral, cunha duración máxima de 6 anos. d) Traslado forzoso, con ou sen cambio de localidade de residencia, polo período que en cada caso se estableza. e) Demérito, que consistirá na penalización a efectos de carreira, promoción ou movilidade voluntaria. f) Apercebimento. g) Calquera outra que se estableza por Lei. As infraccions moi graves prescribirán aos 3 anos, as graves aos 2 anos e as leves aos 6 meses; as sancions impostas por faltas moi graves prescribirán aos 3 anos, as impostas por faltas graves aos 2 anos e as impostas por faltas leves ao ano. O prazo de prescrición comezará a contarse desde que a falta se cometera, e desde o cese da súa comisión cando se trate de faltas continuadas. O das sancións, desde a firmeza da resolución sancionadora. A suspensión provisional de funcións só se aplicará con carácter excepcional cando o aconselle a gravidade dos feitos, ou cando a permanencia do traballador signifique un notorio prexuízo para o servizo. Os interesados poderán ter asistencia letrada. En caso de faltas moi graves, entregarase ao expedientado copia da normativa vixente. e a sanción non se fará efectiva ata que non se garantan tódolos trámites da defensa, excepto os recursos xudiciais. Todo traballador/a poderá dar conta por escrito, él mesmo, ou a traverso dos seus representantes, dos actos que supoñan falla de respeto a súa intimidade ou a debida consideración a súa dignidade humán ou laboral. A Alcaldía abrirá a oportuna información e instruirá as delixencias previas para o esclarecemento destas conductas. O personal laboral fixo do Concello de Cerdedo percibirá as mesmas retribucións, consideradas en cómputo anual, que as categorías e grupos retributivos equivalentes do personal funcionario, cumprindo en todo caso a lexislación vixente. O personal manterá os mesmos conceptos retributivos que viña percibindo, agás as modificacións que se regulan neste Convenio. O incremento salarial será o mesmo que se estableza con carácter xeral para os empregados públicos. Trienios. A contía a percibir será a mesma que a da categoria ou grupo retributivo do personal laboral da Xunta de Galicia. Para os efectos do abono da antiguedade computarase a totalidade dos servizos efectivos, indistintamente prestados en calquera Administración Pública. Cando o traballador/a cambie de categoría ou grupo profesional percibirá a nova antiguedade na contía asignada a súa nova clasificación, mantendo a contía económica dos anteriores trienios. Pagas Extraordinarias. Serán dúas ao ano e percibiranse nos meses de xuño e decembro por un importe equivalente ao total das su as retribucións mensuais. Complemento de Productividade. O personal laboral percibirá este complemento coas mesmas condicións e requisitos establecidos para o personal funcionario. Horas Extraordinarias. Só se realizarán por situacions excepcionais, especiais ou imprevistos, e coas Iimitacions establecidas na lexislación vixente. A contía económica a percibir será de 12 euros/hora. Establécese como data límite do ingreso da nómina nas contas correntes dos empregados, o día 30 de cada mes. En caso de ser día festivo, adiantarase un día. Asimesmo, o Concello comprométese a facilitar a cada traballador/a, nesa mesma data, unha copia da nómina mensual, na que se expresen detalladamente tódolos conceptos retributivos e retencions correspondentes. A contía da consignación orzamentaria das partidas adicadas ao pagamento das retribucións do personal, será negociada pola Comisión Paritaria, previamente a súa consideración pola Comisión Informativa Municipal correspondente, e a súa aprobación polo Órgano Municipal competente. O ingreso do personal laboral ao servizo do Consello de Cerdedo realizarase mediante convocatoria pública por sistema de oposición libre ou concurso-oposición, nos que se garanten os principios de igualdade, mérito e capacidade, así como o de publicidade. As prazas que se pretendan cubrir deberán estar incluidas na relación de Postos de Traballo do Concello e na correspondente Oferta de Emprego Público. A preparación e deseño do plan da oferta de Emprego Público será obxeto de negociación pola Comisión Paritaria. Para potenciar o emprego do idioma galego no Concello de Cerdedo e garantir o dereito dos administrados ao uso do galego nas relacións coa Administración, nas probas selectivas que se realicen, para acceso as prazas, incluirase unha proba de coñecemento do idioma galego. O personal do Concello de Cerdedo ten o dereito de desenvolver a súa actividade laboral e profesional no idioma galego, e polo tanto a acceder á formación lingüística do galego en relación co seu posto de traballo. A Corporación Municipal proporcionará os instrumentos axeitados para proporcionar un coñecemento amplo da lingua galega ao seu personal, o cal ten dereito a asistir a cursos de aprendizaxe, perfeccionamento e especialización do idioma galego dentro da súa xornada laboral. No caso de que os cursos de galego non se realicen dentro dun plan de formación lingüística propio, ou non sexan organizados polo Concello, éste abonará, no seu caso e previa xustificación documental, a matricula de inscripción, as dietas e os gastos de desprazamento correspondentes.1.—O Concello de Cerdedo fomentará a formación profesional do personal ao seu servizo, e para elo, facilitará a asistencia a cursos, congresos, conferencias e calquera outro acto formativo que contribúa á formación profesional do seu personal.2.—Os empregados do Concello disporán de 40 horas anuais, que serán computadas como xornada efectiva de traballo, para o acceso á formación. Na medida que a lexislación o permita, o Concello convocará o maior número de prazas restrinxidas posibles, co fín de potenciar a promoción profesional. Asemade facilítará o ascenso profesional e a carreira administratíva mediante cursos sobre especialización profesional.1.—O Concello poderá realizar convocatorias extraordinarias para a consolidación de prazas, que se atopen dotadas presupostariamente, e que estean a ser desempeñadas por persoal temporal ou interino con anterioridade ao 1 de Xaneiro de 2005. Os criterios xerais aplicables ao desenvolvemento destes procesos que, en todo caso, deberán adaptarse á normativa de aplicación, serán obxeto de negociación coa representación legal dos traballadores.2.—Os procesos de consolidación de emprego se regularán en base aos seguintes criterios básicos: Son procesos extraordinarios que só poderán ser desenvolvidos coa finalidade, características e alcance establecidos neste Convenio e na normativa de aplicación. Os procesos garantirán os principios de igualdade, mérito, capacidade e publicidade. O contido das probas relacionarase coas tarefas ou funcións habituais a desenvolver nos postos obxeto de consolidación. Os procesos selectivos terán carácter aberto e garantirán a libre concurrencia, sen perxuizo do establecido para a promoción interna. Na fase de concurso poderá valorarse, entre outros méritos, o tempo de traballo prestado no Concello e a experiencia nos postos obxecto de convocatoria. Procurarase facilitar ao personal, dentro dos plans de formación, ou a través de plans específicos, formación axeitada para a superación destes procesos.3.—Os procesos de funcionarización terán como obxectivo regularizar aquelas situacións nas que tarefas e funcións que deberían ser prestadas por personal funcionario, estean a ser desempeñadas por persoal laboral.4.—Os procesos de funcionarización repectarán os seguintes aspectos básicos: Os procesos de funcionarización regularanse polas bases xerais específicas reguladoras dos repectivos procesos. En calquera caso, os criterios xerais aplicables ao desenvolvemento destos procesos que, en todo caso, deberán adaptarse ao establecido na normativa de aplicación, serán obxecto da oportuna negociación coa representación legal dos traballadores. Poderán participar nos procesos o persoal laboral fixo que reúna os requisitos de acceso ao emprego público. Procurarase facilitar ao personal, formación axeitada para a superación destos procesos. Todo o personal ao servizo do concello de Cerdedo ten dereito á saúde laboral, á integridade física e a dispoñer dunhas medidas que garantan a debida protección en materia de seguridade e saude no posto de traballo. O Concello de Cerdedo establece o seguinte réxime aplicable á prestación económica na situación de incapacidade temporal do seu persoal laboral fixo e indefinido, conforme ó disposto no artigo 9 e na disposición transitoria decimoquinta do Real decreto lei 20/2012: PRIMEIRO.—Aos empregados públicos do Concello de Cerdedo recoñeceránselle os seguintes complementos nos supostos de incapacidade temporal: 1. Cando a situación de incapacidade temporal derive de continxencias comúns: a) Desde o primeiro día da situación de incapacidade temporal ata o terceiro día inclusive, se lIe recoñecerá un complemento retributivo do 50% das retribucións fixas e periódicas que veña percibindo no mes anterior ó de causar a incapacidade. b) Desde o cuarto día da situación de incapacidade temporal ata o vixésimo día inclusive, se lIe recoñecerá un complemento retributivo que sumado á prestación económica recoñecida pola Seguridade Social sexa equivalente ó 75% das retribucións fixas e periódicas que veñan correspondendo ó empregado público no mes anterior ó de causar a incapacidade. c) A partir do vlxeslmo primeiro día da situación de incapacidad e temporal, se lIe recoñecerá un complemento retributivo que sumado á prestación económica recoñecida pola Seguridade Social sexa equivalente ó 100% das retribucións fixas e periódicas que veña percibindo no mes anterior ó de causar a incapacidade.2. Cando a situación de incapacidade temporal derive de continxencias profesionais, a prestación económica recoñecida pola Seguridade Social complementarase, durante todo o período de duración desta incapacidade, ata o 100% das retribucións fixas e periódicas que se percibían no mes anterior ó que tivo lugar a incapacidade.3. Non obstante, o disposto no primeiro apartado deste primeiro punto do acordo, cando a situación de incapacidade temporal derive de continxencias comúns, a prestación económica recoñecida pola Seguridade Social complementarase, durante todo o período de duración desta incapacidade, ata o 100% das retribucións fixas e periódicas que se percibían no mes anterior ó que tivo lugar a incapacidade, cando concorran as seguintes circunstancias: a.—Hospitalización b.—Intervención cirúrxica ou ambulatoria. c.—Procesos oncológicos. d.—Incapacidade temporal probada por enfermidades crónicas, dexenerativas, irreversibles e/ou incurables. e.—Incapacidade temporal sen hospitalización pero que requira tratamento ou terapia hospitalaria por enfermidades crónicas, dexenerativas, irreversibles e/ou incurables. f.—Incapacidade temporal das vítimas de violencia de xénero. g.—Que se trate dalgunha das enfermidades que figuran definidas no anexo I do Real Decreto 1148/2011 e non aparecen recollidas nos apartados anteriores. h.—Así como aquelas outras situacións que determinen de común acordo a comisión a que se refire o punto cuarto deste primeiro apartado do acordo. En todo caso deben ser enfermidades de especial gravidade e deben estar suficientemente xustificadas.4. En relación coas incapacidades temporais "recidivas"-recaidas, se a situación de incapacidade temporal é interrumpida con periodos de actividade, e a normativa reguladora da Seguridade Social entende que se trata dunha única situación de incapacidade temporal e dun único prazo máximo, o empregado público afectado terá dereito a continuar coas retribucións que lIe corresponderán segundo esta resolución e a normativa de Seguridade Social durante a incapacidade temporal anterior á recidiva, considerando este período como continuidade da mesma, é decir, considerase continuidade da incapacidade, e polo tanto estarase as regras expostas para determinar as contías a percibir. Para aplicar esta previsión deberá constar de modo necesario no parte de baixa de que se trata dunha recaída. En caso contrario, non será de aplicación.5.—As referencias que se fan en días na presente resolución se entenderán realizadas en días naturais, excepto que se dispoña expresamente que son hábiles.6.—Para poder desfrutar dos complementos retributivos previstos neste convenio deberá xustificarse a situación de incapacidade temporal conforme as seguintes regras: a.—A acreditación da situación de incapacidade temporal derivada de continxencias comúns de modo ordinario e de continxencias profesionais farase de conformidade co desposto a normativa vixente legal e regulamentariamente. b.—Se se pretende beneficiar do réxlme máis favorable de prestacións económicas previsto no apartado 1.3a deste Artigo, deberase cumplir o seguinte: — Acreditar ante o Servizo de Persoal do Concello a situación de incapacidade temporal por continxencia común coforme o disposto legal e regulamentariamente. — Achegar ó Servizo de Persoal do Concello, no prazo de 10 días hábiles dende o inicio da situación de incapacidade, un informe médico que acredite que a incapacidade se debe a algunha das situacións relacionadas nese apartado. A Administración, de consideralo oportuno, poderá facer as averiguacións e inspeccións que considere oportunas co fin de verificar a situación alegada polo empregado. Dado que a xustificación das circunstancias deste apartado é voluntaria por parte do empregado público, de non se achegar tales acreditacións estarase ó disposto para o réxime ordinario de prestacións económicas por incapacidade temporal derivado de continxencias comúns. SEGUNDO.—Establecer o seguinte réxime aplicable ás prestacións económicas en determinadas situacións protexibles pola acción protectora da Seguridade Social do persoal ó servizo do Concello de Cerdedo: 1.—Aos empregados públicos do Concello de Cerdedo durante o disfrute dos permisos de paternidade e maternidade se lIe recoñecerán un complemento retributivo que sumado á prestación económica recoñecida pola Seguridade Social sexa equivalente ó 100% das retribucións fixas e periódicas que veña percibindo no mes anterior ó desfrute destes permisos. O abono do antedito complemento realizarase mes a mes.2.—O permiso de paternidade e maternidade recoñecerase conforme a normativa vixente de modo expreso polo Concello de Cerdedo TERCEIRO.—O réxime aplicable ás prestacións económicas na situación de incapacidade temporal do persoal ó servizo do Concello de Cerdedo, así como o rexlme aplicable ás prestacións economlcas en determinadas situacións protexibles contempladas neste acordo serán aplicables e plenamente efectivos dende a aprobación do Convenio. O personal do Concello ven obrigado a observar e cumplir estrictamente tódalas medidas de seguridade e saúde que se adopten con carácter xeral, e mais especificamente para cada posto de traballo. Todo traballador/a do Concello de Cerdedo terá dereito a someterse a un recoñecemento médico anual completo, co obxeto de garanti-Ia protección da saúde e a prevención de calqueira enfermidade.1.—O Concello facilitará a todo o persoal ao seu servizo que o precise, dacordo coa representación legal dos traballadores, a roupa de traballo e calzado profesional homologado e de uso obligatorio. Tamén facilitará os equipos de protección individual axeitados para o desempeño das suas funcións, cando as condicións e a naturaza do traballo o requiran.2.—Os equipos de protección individual deberán empregarse cando os riscos non se poidan evitar ou non se poidan limitar por medios técnicos de protección colectiva ou mediante medidas, métodos ou procedementos de organización do traballo. Os equipos de protección individual repoñeranse sempre que sexa preciso.3.—O Concello facilitará cada ano, naqueles postos que resulte preciso, un equipamento completo de inverno e outro de vran, que serán entregados en outubro e maio respectivamente. O Concello garantirá a prestación de asistencia xurídica especializada a tódolos traballadores/as que a precisen por razón de conflictos con terceiros derivados da prestación do servizo. Asimesmo, o Concello asumirá a posible responsabilidade civil que poida derivarse da prestación do servizo, agás nos casos de neglixencia debidamente probada. Para estos efectos, o Concello suscribirá unha póliza de seguro que garanta unha cobertura adecuada por este concepto, previa pro posta da Comisión Paritaria Mixta. Concello concertará unha póliza de seguro colectivo de accidentes para os funcionarios, que cubra os riscos de morte e incapacidade laboral permanente. A este fín recabará ofertas de presupostos de varias entidades, co obxecto de establecer os importes concretos de indemnización, que deberán ser negociados na Comisión Paritaria Mixta. Todo o personal do Concello de Cerdedo ten dereito a sindicarse libremente en defensa e promoción de intereses laborais, económicos e sociais, que lIe son propios como traballadores. O personal do Concello ten dereito a reunirse dentro da súa xornada laboral, previa convocatoria dos seus representantes unitarios, que se comunicará á Alcaldía cunha antelación mínima de 3 días, unha vez cada dous meses. Os efectos de limitar a incidencia destas reunions na prestación do servizo, as asembleas deberán realizarse ao inicio da xornada laboral ou perta da finalización da mesma. Todas aquelas melloras normativas que se produzan durante a vixencia deste Convenio, e que sexan de aplicación directa ó personal do Concello, serán incorporadas como anexo do mesmo. Este Convenio Colectivo foi aprobado polo Pleno do Concello en sesión celebrada o día 27/04/2015 Vigo, 17/07/2015.—A Xefa Territorial, María Rita Peón Fernández.